
ΤΕΥΧΟΣ ΔΕΥΤΕΡΟ 


Αρ 


. Φύλλου 3307 


ΑΠΟΦΑΣΕΙΣ 

Αριθμ. 133564 

Τροποποίηση του Οργανισμού Εσωτερικής Υπη¬ 
ρεσίας (Ο.Ε.Υ.) του Συνδέσμου Ύδρευσης Πεδι¬ 
νών και Ημιορεινών Δήμων Νομού Άρτας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις των άρθρων 1, 214, 225, 238, και 280 
παρ. I του ν. 3852/2010 (ΦΕΚ Α' 87), όπως σήμερα ισχύουν. 

2. Τις διατάξεις του ν. 2503/1997 (ΦΕΚ Α' 107) 

3. Τις διατάξεις του π.δ. 141/2010 (ΦΕΚ Α' 234), όπως 
σήμερα ισχύει. 

4. Τις διατάξεις του άρθρου 28 του ν. 4325/2015 (ΦΕΚ 
Α' 47). 

5. Τις διατάξεις του άρθρου 24 του ν. 4368/2016 (ΦΕΚ 
Α' 21). 

6. Την με αριθμ. 13912/15.5.2017 απόφαση του Υπουρ¬ 
γού Εσωτερικών περί διορισμού του Βασιλείου Μιχε- 
λάκη του Πολυκάρπου ως Συντονιστή της Αποκεντρω¬ 
μένης Διοίκησης Ηπείρου - Δυτικής Μακεδονίας (ΦΕΚ 
250/26.5.2017 τ. Υ.Ο.Δ.Δ.). 

7. Τις διατάξεις του άρθρου 10 του ν. 3584/2007 (ΦΕΚ 
Α' 143), όπως τροποποιήθηκε με το άρθρο 97 του 
ν. 3852/2010 (ΦΕΚ Α' 87) και ακολούθως με το άρθρο 
54 του ν. 4178/2013 (ΦΕΚ Α' 174). 

8. Τ ις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το π.δ. 63/2005 (ΦΕΚ Α' 98). 

9. Την με αριθμ. 10911/24.11.2004 απόφαση του Γενι¬ 
κού Γραμματέα Περιφέρειας Ηπείρου «Τροποποίηση και 
αναδιάρθρωση του Οργανισμού Εσωτερικής Υπηρεσίας 
(Ο.Ε.Υ.) του Συνδέσμου Ύδρευσης Πεδινών και Ημιορει¬ 
νών Δήμων Ν. Άρτας (ΦΕΚ Β' 1795/6.12.2004). 

10. Την με αριθμ. 19/16.6.2017 απόφαση του Διοικητι¬ 
κού Συμβουλίουτου ΣυνδέσμουΎδρευσης Πεδινών και 
Ημιορεινών Δήμων Νομού Άρτας περί τροποποίησης του 
Ο.Ε.Υ. του εν λόγω Συνδέσμου. 

11. Την με αριθμ. 2/26.7.2017 Γνωμοδότηση (αριθμ. 
Πρακτικού 9/26.7.2017) του Υπηρεσιακού Συμβουλίου 
Κρίσεως Υπαλλήλων Ο.Τ.Α. Νομού Άρτας, με την οποία 


εγκρίθηκε η με αριθμ. 19/16.6.2017 απόφαση του Δ.Σ. 
του ανωτέρω Συνδέσμου. 

12. Την με αριθμ. 419/8.8.2017 βεβαίωση του ως άνω 
Συνδέσμου για την εξασφαλισμένη πίστωση, αποφα¬ 
σίζουμε: 

Τροποποιούμε τη με αριθμ. 10911 /24.11.2004 απόφα¬ 
ση του Γενικού Γραμματέα Περιφέρειας Ηπείρου «Τροπο¬ 
ποίηση και αναδιάρθρωση του Οργανισμού Εσωτερικής 
Υπηρεσίας (Ο.Ε.Υ.) του Συνδέσμου Ύδρευσης Πεδινών 
και Ημιορεινών Δήμων Ν. Άρτας (ΦΕΚ Β' 1795/6.12.2004), 
ως εξής: 

ΚΕΦΑΛΑΙΟ Α 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΣΥΝΔΕΣΜΟΥ 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 
ΔΙΑΡΘΡΩΣΗ ΥΠΗΡΕΣΙΩΝ 

ΕΝΟΤΗΤΑ Α. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 
Η Διεύθυνση Διοικητικών Υπηρεσιών απαρτίζεται από 
τις παρακάτω οργανικές μονάδες: 

Τμήμα Ανθρώπινου Δυναμικού και Κατάρτισης 
Τμήμα Διαφάνειας, Διοίκησης και Αρχείου 
ΕΝΟΤΗΤΑ Β. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
Η Διεύθυνση Οικονομικών Υπηρεσιών αποτελείται 
από τις παρακάτω οργανικές μονάδες: 

Τμήμα Οικονομικού Προγραμματισμού και Εσόδων 
Τμήμα Λογιστηρίου, Ελέγχου και Εφαρμογής Διπλο¬ 
γραφικού Συστήματος 
Τμήμα Ταμειακής Υπηρεσίας 
Τμήμα Προμηθειών και Περιουσίας 
ΕΝΟΤΗΤΑ Γ. ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ ΕΡΕΥ¬ 
ΝΑΣ ΚΑΙΝΟΤΟΜΙΑΣ ΕΥΡΩΠΑΪΚΩΝ 
ΠΡΟΓΡΑΜΜΑΤΩΝ ΚΑΙ ΠΕΡΙΒΑΛΛΟΝΤΟΣ 
Η Διεύθυνση Προγραμματισμού, Έρευνας, Καινοτο¬ 
μίας, Ευρωπαϊκών Προγραμμάτων και Περιβάλλοντος 
αποτελείται από τις παρακάτω οργανικές μονάδες: 
Τμήμα Προγραμματισμού 

Τμήμα Έρευνας, Καινοτομίας και Ευρωπαϊκών Προ¬ 
γραμμάτων 

Τμήμα Προστασίας Περιβάλλοντος 
ΕΝΟΤΗΤΑ Δ. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
ΤμήμαΤεχνικών Υπηρεσιών 

Τεύχος Β'3307/20.09.2017 


ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 2 

«ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ 
ΚΑΤΑ ΤΜΗΜΑ» 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΔΙΟΙΚΗΤΙΚΩΝ ΥΠΗΡΕ¬ 
ΣΙΩΝ 

Η Διεύθυνση Διοικητικών Υπηρεσιών είναι αρμόδια 
για το σχεδίασμά και το συντονισμό των πολιτικών, 
συστημάτων και διαδικασιών, που αποσκοπούν στην 
ορθολογική διοίκηση-διαχείριση του ανθρώπινου δυνα¬ 
μικού του Συνδέσμου. Παράλληλα, είναι αρμόδια για τη 
λειτουργία του κεντρικού πρωτοκόλλου και την παροχή 
διοικητικών υπηρεσιών προςτις υπόλοιπες διευθύνσεις, 
για την προαγωγή της διαφάνειας και της ηλεκτρονικής 
διακυβέρνησης. 

Οι αρμοδιότητες των επιμέρους οργανικών μονάδων 
της Διεύθυνσης Διοικητικών Υπηρεσιών είναι ενδεικτικά 
οι εξής: 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΝΘΡΩΠΙΝΟΥ ΔΥΝΑΜΙ¬ 
ΚΟΥ ΚΑΙ ΚΑΤΑΡΤΙΣΗΣ 

Μεριμνά για την τήρηση των νομοθετικών και κανονι¬ 
στικών διατάξεων, που ισχύουν εκάστοτε και ρυθμίζουν 
τις σχέσεις του Συνδέσμου με το ανθρώπινο δυναμικό 
του (π.χ. θέματα μισθολογικών κλιμακίων, ωραρίου, αδει¬ 
ών, ασθενειών, υπερωριών, απολύσεων, αποσπάσεων 
κ.λπ.). 

Τηρεί τα Μητρώα του Προσωπικού στα οποία κατα¬ 
γράφονται τα στοιχεία της ατομικής και οικογενειακής 
κατάστασης των εργαζομένων, οι κάθε είδους μεταβο¬ 
λές στην εργασιακή τους ζωή (προσλήψεις, απολύσεις, 
αλλαγές θέσεων εργασίες, αμοιβές, άδειες, απουσίες, 
αξιολογήσεις κ.λπ.) και τα προσόντα τους. 

Μεριμνά για την απονομή της σύνταξης στους υπαλ¬ 
λήλους του Συνδέσμου. 

Σχεδιάζει και εισηγείται βελτιώσεις και παρακολουθεί 
την εφαρμογή όλων των διαδικασιών, που σχετίζονται 
με την απασχόληση των εργαζομένων, σύμφωνα με 
τις ισχύουσες διατάξεις (τήρηση ωραρίου, έγκριση και 
πραγματοποίηση υπερωριών, εργασία κατά τις Κυριακές 
και αργίες κ.λπ.). 

Συγκεντρώνει τα στοιχεία απασχόλησης και τις μετα¬ 
βολές των στοιχείων των εργαζομένων, που επηρεάζουν 
τις αμοιβές τους και ενημερώνει έγκαιρα τις αρμόδιες 
οικονομικές υπηρεσίες, ώστε να προωθείται η πληρω¬ 
μή των εργαζομένων και η απόδοση των ασφαλιστικών 
εισφορών. 

Εκδίδει κάθε είδους βεβαιώσεις προς το προσωπικό 
για θέματα, που άπτονται της απασχόλησής τους στο 
Σύνδεσμο. 

Συντάσσει σύμφωνα με το νόμο τις καταστάσεις των 
υπαλλήλων κατά κλάδο και βαθμό, όπως ορίζουν οι σχε¬ 
τικές διατάξεις της κείμενης νομοθεσίας. 

Μεριμνά για την έγκαιρη σύνταξη και υποβολή των 
εκθέσεων ουσιαστικών προσόντων των υπαλλήλων. 

Εφαρμόζει τις πειθαρχικές αποφάσεις των αρμοδίων 
οργάνων για τους υπαλλήλους του Συνδέσμου. 

Υλοποιεί έπειτα από σχετικές εντολές της διοίκησης 
τις κατάλληλες εσωτερικές μετακινήσεις για την αποτε¬ 
λεσματικότερη κάλυψη θέσεων εργασίας. 


Συνεργάζεται με τους προϊσταμένους των άλλων Δ/νσε- 
ων και τους ενημερώνει για τις διαδικασίες, που πρέπει να 
ακολουθούνται σε εργασιακά θέματα (διαχείριση περιου¬ 
σιών, υπερωριών, βεβαιώσεων προς το προσωπικό κ.λπ.). 

Μεριμνά για τη διενέργεια και ολοκλήρωση των δια¬ 
δικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες και συντάσσει, σε συνεργασία με 
τη Διοίκηση, τις συμβάσεις ορισμένου χρόνου ή άλλου 
είδους συμβάσεις και για οτιδήποτε αφορά τους νεοδιο- 
ριζόμενους υπαλλήλους. 

Σχεδιάζει, εισηγείται και οργανώνει προγράμματα συ¬ 
νεχιζόμενης κατάρτισης και επιμόρφωσης του ανθρώπι¬ 
νου δυναμικού. Παρακολουθεί την υλοποίησή τους και 
μεριμνά για την αξιολόγηση των αποτελεσμάτων τους. 

Παρέχει κάθε διοικητική υποστήριξη στον τεχνικό 
ασφαλείας και στον ιατρό εργασίας, που προσφέρουν 
τις αντίστοιχες υπηρεσίες τους στο Σύνδεσμο, σύμφωνα 
με τις αρμοδιότητές τους, που καθορίζονται από την 
ισχύουσα νομοθεσία. 

ΑΡΜΟΔΙΟΤΗΤΕΣΤΜΗΜΑΤΟΣ ΔΙΑΦΑΝΕΙΑΣ ΔΙΟΙΚΗΣΗΣ 
ΚΑΙ ΑΡΧΕΙΟΥ 

Σχεδιάζει, εισηγείται προς έγκριση στη διοίκηση του 
Συνδέσμου κάθε είδους διαδικασία και ενέργεια, που 
διασφαλίζει τη διαφάνεια. 

Μεριμνά για την εξασφάλιση πρόσβασης πολιτών, 
φορέων και επιχειρήσεων, σε πληροφορίες, που έχουν 
σχέση με τη δομή, την οργάνωση και τις αρμοδιότητες 
του Συνδέσμου. 

Υποδέχεται υποδείξεις, προτάσεις, παράπονα, αιτή¬ 
ματα τρίτων και τους ενημερώνει σε συνεργασία με την 
αρμόδια Υπηρεσία για τις διαδικασίες, που απαιτούνται 
για τη διεκπεραίωση των υποθέσεών τους. 

Εφαρμόζει και λειτουργεί τις Υπηρεσίες Ηλεκτρονικής 
Διακυβέρνησης. 

Μεριμνά για τη λειτουργία του κεντρικού πρωτοκόλ¬ 
λου και διεκπεραιώνει τα σχετικά έγγραφα σε συνεργα¬ 
σία με τις επιμέρους υπηρεσίες. 

Τηρεί το Εμπιστευτικό Πρωτόκολλο του Συνδέσμου. 

Μεριμνά για την παραλαβή της εισερχόμενης αλληλο¬ 
γραφίας από το κεντρικό πρωτόκολλο του Συνδέσμου 
και για τη διαβίβασή της στις επιμέρους Διευθύνσεις. 

Μεριμνά για τη φύλαξη, την ασφάλεια και την καθαρι¬ 
ότητα του κεντρικού κτιρίου του Συνδέσμου. 

Μεριμνά για τη μεταφορά της αλληλογραφίας από 
υπηρεσία σε υπηρεσία και προς τρίτους από τους κλη¬ 
τήρες του Συνδέσμου. 

Συγκεντρώνει και κοινοποιεί στις αρμόδιες υπηρεσίες 
του Συνδέσμου τους νόμους, διατάγματα, αποφάσεις, 
εγκυκλίους σε αντίγραφο και τηρεί αρχείο αυτών σε 
ηλεκτρονική μορφή. 

Φέρει την ευθύνη της εποπτείας, διάσωσης, συντήρη¬ 
σης και ταξινόμησης του αρχειακού υλικού του Συνδέ¬ 
σμου. Κάθε Διεύθυνση υποχρεούται μετά την ολοκλήρω¬ 
ση των κατά περίπτωση διαδικασιών (έργα, προμήθειες, 
μελέτες, υπηρεσίες) να αποστέλλει τους φακέλους στο 
Αρχείο για φύλαξη. 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Η Διεύθυνση Οικονομικών Υπηρεσιών είναι αρμό¬ 
δια για την αποτελεσματική τήρηση των οικονομικών 

προγραμμάτων λειτουργίας του Συνδέσμου, τη σωστή 
απεικόνιση των οικονομικών πράξεων και τη διαχείριση 
των εσόδων και δαπανών του. Συγχρόνως, μεριμνά για 
την αποτελεσματική διενέργεια όλων των νόμιμων δια¬ 
δικασιών, που απαιτούνται για την προμήθεια υλικών, 
εξοπλισμού και υπηρεσιών του Συνδέσμου. 

Οι αρμοδιότητες των επιμέρους οργανικών μονάδων 
της Διεύθυνσης Οικονομικών Υπηρεσιών είναι οι εξής: 

ΑΡΜΟΔΙΟΤΗΤΕΣ ΤΜΗΜΑΤΟΣ ΟΙΚΟΝΟΜΙΚΟΥ ΠΡΟ¬ 
ΓΡΑΜΜΑΤΙΣΜΟΥ ΚΑΙ ΕΣΟΔΩΝ 

Μεριμνά για την τήρηση της διαδικασίας κατάρτισης 
του προϋπολογισμού του Συνδέσμου σε συνεργασία με 
τις επιμέρους Διευθύνσεις. 

Εισηγείται προς την Εκτελεστική Επιτροπή τον Προϋ¬ 
πολογισμό του Συνδέσμου και τις τυχόν αναμορφώσεις. 

Παρακολουθεί την εκτέλεση του Προϋπολογισμού, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθωτικές 
ενέργειες με την εγγραφή νέων εσόδων και χορήγηση 
συμπληρωματικών πιστώσεων. 

Μεριμνά για την εφαρμογή των αποφάσεων, που σχε¬ 
τίζονται με την κάλυψη των ταμειακών αναγκών του 
Συνδέσμου. 

Συνεργάζεται με τις αρμόδιες υπηρεσίες και εισηγεί- 
ται προς το Δ.Σ. του Συνδέσμου για τον καθορισμό των 
ετήσιων εισφορών των δήμων μελών του. 

Μεριμνά για την παροχή κάθε είδους στοιχείων, που 
ζητούνται από Δημόσιες/Ελεγκτικές Υπηρεσίες, σύμφω¬ 
να με τις διαδικασίες, που εκάστοτε ισχύουν. 

Παραλαμβάνει από τις επιμέρους Διευθύνσεις του 
Συνδέσμου όλες τις συμβάσεις, που αφορούν έσοδα. 

Συγκεντρώνει κάθε αναγκαίο στοιχείο για την εξακρί¬ 
βωση των υπόχρεων και του ύψους των χρηματικών 
υποχρεώσεων προς το Σύνδεσμο των φυσικών και νο¬ 
μικών προσώπων για εισφορές, τέλη, κ.λπ., που πρέπει 
να καταβάλλονται σε αυτόν. 

Ελέγχει την ακρίβεια των μεγεθών με βάση τα οποία 
υπολογίζονται το ύψος των εισφορών, τελών κ.λπ. εσό¬ 
δων του Συνδέσμου. 

Δημιουργεί και τηρεί αρχεία υπόχρεων για την κατα¬ 
βολή των επιμέρους ποσών, που αποτελούν έσοδα για 
το Σύνδεσμο. 

Επεξεργάζεται στοιχεία, υπολογίζει περιοδικά το ύψος 
των οφειλόμενων ποσών κατά κατηγορία προσόδου και 
υπόχρεο και παρακολουθεί την πορεία των εσόδων. 

Εκδίδει βεβαιώσεις, που σχετίζονται με την είσπραξη 
των διαφόρων τελών, εισφορών κ.λπ. 

Οριστικοποιείτους βεβαιωτικούς καταλόγους μετά την 
ολοκλήρωση των διαδικασιών των τυχόν προσφυγών για 
την εκτέλεση των αντίστοιχων εισπράξεων. 

ΑΡΜΟΔΙΟΤΗΤΕΣ ΤΜΗΜΑΤΟΣ ΛΟΓΙΣΤΗΡΙΟΥ ΕΛΕΓΧΟΥ 
ΚΑΙ ΕΦΑΡΜΟΓΗΣ ΔΙΠΛΟΓΡΑΦΙΚΟΥ ΣΥΣΤΗΜΑΤΟΣ 

Παραλαμβάνει και ελέγχει τα πόσης φύσεως παραστα¬ 
τικά, που απαιτούνται κατά περίπτωση, για την πληρωμή 
των οφειλών του Συνδέσμου στους αντίστοιχους δικαι¬ 
ούχους και ελέγχει την ύπαρξη των προϋποθέσεων για 
τη διενέργεια πληρωμών. 

Μεριμνά για την έγκριση, εκκαθάριση, έκδοση των 
εντολών κάθε πληρωμής του συνδέσμου. 


Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Συνδέσμου. 

Εισηγείται στην Εκτελεστική Επιτροπή του Συνδέσμου 
την ψήφιση διάθεσης πιστώσεων με ρητή αναφορά και 
αντιστοίχιση στους αντίστοιχους Κωδικούς του Προϋ¬ 
πολογισμού. 

Υποβάλλει τις Οικονομικές Καταστάσεις προς έγκρι¬ 
ση στο Δ.Σ. του Συνδέσμου και στα αρμόδια Ελεγκτικά 
Όργανα. 

Συγκεντρώνει και εντάσσει στο μηχανογραφικό δι¬ 
πλογραφικό σύστημα όλα τα στοιχεία υλοποίησης του 
προϋπολογισμού. 

Μεριμνά για την έκδοση χρηματικών ενταλμάτων προ¬ 
πληρωμής και ελέγχει τη νομιμότητα των αποδόσεών 
τους. 

Επιμελείται της σύστασης της παγίας προκαταβολής, 
εξοφλεί κάθε μικροδαπάνη, που μπορεί να πληρωθεί 
από αυτή, συγκεντρώνει δετά απαιτούμενα δικαιολογη- 
τικά των δαπανών αυτών και προβαίνει στις απαιτούμε- 
νες ενέργειες για την αναπλήρωσή της. 

Παραλαμβάνει από τις επιμέρους Διευθύνσεις του 
Συνδέσμου όλες τις συμβάσεις δαπανών του Συνδέσμου. 

Καταρτίζει τις Οικονομικές Καταστάσεις του Συνδέ¬ 
σμου (Απολογισμό-Ισολογισμό). 

Συγκεντρώνει τα στοιχεία μεταβολών και των αντί¬ 
στοιχων καταβληθέντων παροχών ή καταλογισθέντων 
ποσών προς το προσωπικό του Συνδέσμου, που έχουν 
επίδραση στη διαμόρφωση των αμοιβών του. 

Μεριμνά για την έκδοση των μισθολογικών καταστά¬ 
σεων και την πληρωμή των αμοιβών, μέσω της Ενιαίας 
Αρχής Πληρωμών. 

Εκδίδει κάθε μορφής βεβαιώσεις μισθοδοσίας. 

Μεριμνά για τον υπολογισμό και την απόδοση προς 
τα ασφαλιστικά ταμεία των αντίστοιχων ασφαλιστικών 
εισφορών των εργαζομένων, καθώς και για τη σύνταξη 
και υποβολή εμπροθέσμως της οριστικής δήλωσης ΦΜΥ, 
που διεκπεραιώνει η Ταμειακή Υπηρεσία. 

ΑΡΜΟΔΙΟΤΗΤΕΣΤΜΗΜΑΤΟΣΤΑΜΕΙΑΚΗΣ ΥΠΗΡΕΣΙΑΣ 

Παραλαμβάνει και ελέγχει τα Χρηματικά Εντάλματα 
πάσης φύσεως αμοιβών, οργανώνει και επιμελείται της 
πληρωμής τους. 

Μεριμνά για την απόδοση των πάσης φύσεως κρα¬ 
τήσεων υπέρ τρίτων, που αντιστοιχούν στα επιμέρους 
εντάλματα πληρωμής. 

Μεριμνά για την αποστολή των απαραίτητων στοιχεί¬ 
ων στην Ενιαία Αρχή Πληρωμών (ΕΑΠ) για την πληρωμή 
των προβλεπόμενων από το νόμο δαπανών, που γίνονται 
μέσω αυτής. 

Παραλαμβάνει τους βεβαιωτικούς καταλόγους των 
υπόχρεων και των αντίστοιχων οφειλομένων στο Σύν¬ 
δεσμο ποσών κατά κατηγορία εσόδου. 

Επιμελείται και διενεργεί την είσπραξη όλων των βε¬ 
βαιωμένων εσόδων του Συνδέσμου (εισφορές δήμων 
μελών κ.λπ.) και αποστέλλει προς τους οφειλέτες ταμει¬ 
ακές προσκλήσεις. 

Ελέγχει τα πάσης φύσεως έσοδα και καταχωρεί το σύ¬ 
νολο των ημερησίων εισπράξεων ανά κατηγορία. 

Συντάσσει μηνιαίες ανακεφαλαιωτικές καταστάσεις 
εισπράξεων. 

Τηρεί τις διαδικασίες συναλλαγών με τις Τράπεζες για 
την τοποθέτηση των χρηματικών διαθεσίμων και τη 
διενέργεια εισπράξεων και πληρωμών μέσω επιταγών. 

Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία με τις άλλες 
αρμόδιες υπηρεσίες. 

Ελέγχει τις καταστάσεις των ημερήσιων εισπράξεων 
και συσχετίζει αυτές με αντίστοιχα τριπλότυπα για συμ¬ 
φωνία και επαλήθευση. 

Προωθεί τις εντολές κατασχέσεων προς τους δικαστι¬ 
κούς επιμελητές. 

ΑΡΜΟΔΙΟΤΗΤΕΣ ΤΜΗΜΑΤΟΣ ΠΡΟΜΗΘΕΙΩΝ ΚΑΙ ΠΕ¬ 
ΡΙΟΥΣΙΑΣ 

Παραλαμβάνει όλα τα απαραίτητα στοιχεία - δικαιολο- 
γητικά, από τις ορισθείσες κατά περίπτωση και εξ αντι¬ 
κειμένου υπηρεσίες, συγκεντρωμένα και επεξεργασμένα 
αιτήματα για τη διενέργεια συνολικά προμηθειών όλων 
των όμοιων και ομοειδών ειδών του Συνδέσμου, καθώς 
και των κατά περίπτωση υπηρεσιών και εργασιών. 

Διενεργεί έρευνες αγοράς, για την τεκμηρίωση της 
διαθεσιμότητας, της τιμής και της ποιότητας των ειδών 
και των υπηρεσιών, που ενδιαφέρουν το Σύνδεσμο και 
τηρεί σχετικό ηλεκτρονικό αρχείο. 

Ενημερώνει τις εμπλεκόμενες διευθύνσεις για την 
τήρηση των όρων των συμβάσεων για την εντός των 
οριζόμενων προθεσμιών ολοκλήρωσή τους. 

Μεριμνά και κινεί τις διαδικασίες για την εφαρμογή των 
κυρώσεων, που επιβάλλονται στην περίπτωση κήρυξης 
αναδόχου ως έκπτωτου με απόφαση της Εκτελεστικής 
Επιτροπής ύστερα από γνωμοδότηση του αρμοδίου 
οργάνου και εισήγηση της εμπλεκόμενης υπηρεσίας. 

Συντάσσει σχέδια διακηρύξεων προμηθειών, υπηρεσι¬ 
ών, σύμφωνα με τις τεχνικές προδιαγραφές ή τους όρους 
της μελέτης κάθε διεύθυνσης. 

Υποβάλλει τις μελέτες, τεχνικές περιγραφές και τους 
όρους της διακήρυξης για προμήθειες και υπηρεσίες 
στην Εκτελεστική επιτροπή, προκειμένου να εγκριθούν. 

Στις απευθείας αναθέσεις και στους πρόχειρους δια¬ 
γωνισμούς εκδίδει τις σχετικές αποφάσεις Προέδρου. 
Στους ανοικτούς διαγωνισμούς εισηγείται προς την Εκτε¬ 
λεστική Επιτροπή για την έγκριση των πρακτικών της 
αρμόδιας Επιτροπής. 

Διαβιβάζει στο αρμόδιο γραφείο Πληροφορικής, σε 
έντυπη και ηλεκτρονική μορφή τις προβλεπόμενες από 
την κείμενη νομοθεσία αποφάσεις, περιλήψεις διακη¬ 
ρύξεων κ.λπ. εγγράφων για ανάρτηση στην ιστοσελίδα 
του Συνδέσμου. 

Συντάσσει και αποστέλλει τις δημοσιεύσεις στον ημε¬ 
ρήσιο, εβδομαδιαίο, τοπικό και οικονομικό τύπο, στο 
Φ.Ε.Κ. και στην Εφημερίδα Εκδόσεων της Ε.Ε. (σύμφωνα 
με την κείμενη νομοθεσία για προμήθειες, υπηρεσίες) 
των Περιλήψεων Διακηρύξεων. 

Μεριμνά και εισηγείται στην Εκτελεστική Επιτροπή 
για τη συγκρότηση των αναγκαίων επιτροπών για τη 
διενέργεια των διαγωνισμών για έργα, προμήθειες και 
υπηρεσίες του Συνδέσμου και για την παραλαβή των 
προμηθειών αυτών. 

Συντάσσει τις συμβάσεις με τους αναδόχους σύμφω¬ 
να με την απόφαση της Εκτελεστικής Επιτροπής ή την 


απόφαση Προέδρου κατά περίσταση και μεριμνά για 
την κοινοποίηση της κατακύρωσης στους αρμοδίους 
μειοδότες ή αναδόχους, προκειμένου να προσκομίσουν 
τα απαραίτητα δικαιολογητικά για την υπογραφή της 
σύμβασης. 

Παραλαμβάνει τις εγγυητικές επιστολές για το ποσό 
που καθορίζεται για κάθε προμήθεια, υπηρεσία. 

Μεριμνά για τυχόν επανάληψη των διαγωνισμών και 
των δημοπρασιών σε περιπτώσεις που η πρώτη δια¬ 
δικασία ήταν άκαρπη ή δεν κατακυρώθηκε σε όλα τα 
άρθρα της. 

Ενημερώνει το ηλεκτρονικό πρόγραμμα προμηθειών 
και δημοσίων συμβάσεων. 

Διενεργεί Ηλεκτρονικές Δημοπρασίες. 

Μεριμνά σε συνεργασία με τις κατά περίπτωση διευ¬ 
θύνσεις του Συνδέσμου για την τήρηση των διαδικασι¬ 
ών χαρακτηρισμού υλικών / εξοπλισμού ως άχρηστων 
ή ως υλικών που πλεονάζουν και τηρεί τις διαδικασίες 
καταστροφής, απομάκρυνσης ή εκποίησης των υλικών 
αυτών. 

Μεριμνά σε συνεργασία με τις κατά περίπτωση διευ¬ 
θύνσεις του Συνδέσμου για την παραλαβή από τους αντί¬ 
στοιχους προμηθευτές των κάθε είδους υλικών παγίων ή 
αναλωσίμων, που απαιτεί η λειτουργία του Συνδέσμου. 

Τηρεί το αρχείο των παγίων κινητών περιουσιακών 
στοιχείων του Συνδέσμου και παρακολουθεί την κατα¬ 
νομή τους στις Διευθύνσεις του Συνδέσμου. 

Μεριμνά για την τήρηση των διαδικασιών των περιοδι¬ 
κών απογραφών των κάθε είδους υλικών και εξοπλισμού 
του Συνδέσμου. 

Τηρεί τα αρχεία της ακίνητης περιουσίας σε ηλεκτρονι¬ 
κή και φυσική μορφή (φάκελοι με στοιχεία περιγραφικά 
και ιδιοκτησιακά έγγραφα). 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΠΡΟΓΡΑΜΜΑΤΙΣΜΟΥ 
ΕΡΕΥΝΑΣ ΚΑΙΝΟΤΟΜΙΑΣ ΕΥΡΩΠΑΪΚΩΝ ΠΡΟΓΡΑΜΜΑ¬ 
ΤΩΝ ΚΑΙ ΠΕΡΙΒΑΛΛΟΝΤΟΣ 

ΑΡΜΟΔΙΟΤΗΤΕΣ ΤΜΗΜΑΤΟΣ ΠΡΟΓΡΑΜΜΑΤΙΣΜΟΥ 

Εκπονεί σε συνεργασία με τις επιμέρους Δ/νσεις το 
Επιχειρησιακό σχέδιο του Συνδέσμου ή υποστηρίζει τα 
όργανα διοίκησης και τις Υπηρεσίες του Συνδέσμου, 
καθώς και την ομάδα έργου, που συγκροτείται για τη 
σύνταξη του Επιχειρησιακού Σχεδίου του Συνδέσμου, 
κατά τη διαδικασία κατάρτισής του. 

Υποστηρίζει τον Π ρόεδρο του Συνδέσμου για την πα¬ 
ρακολούθηση υλοποίησης του Επιχειρησιακού Σχεδίου 
και για την αξιολόγηση της πορείας εκτέλεσης αυτού. 

Καταθέτει προτάσεις σε συνεργασία με τις επιμέρους 
Δ/νσεις προς τη διοίκηση του Συνδέσμου για την ανά¬ 
πτυξη επενδυτικών προγραμμάτων και εργαλείων στη 
βάση των διεθνών και ευρωπαϊκών πρακτικών διαχείρι¬ 
σης των απορριμμάτων. 

Μελετά, σχεδιάζει και εισηγείται την εφαρμογή προ¬ 
γραμμάτων ανάπτυξης του Συνδέσμου, με την αξιοποί¬ 
ηση των τοπικών φυσικών πόρων, την ανάπτυξη του 
ανθρώπινου δυναμικού, την αξιοποίηση της περιουσίας. 

Διαμορφώνει και εισηγείται περιοδικούς στόχους για 
τη βελτίωση της αποτελεσματικότητας και αποδοτικό- 
τητας των υπηρεσιών του Συνδέσμου. 

Εισηγείται για τη συγκρότηση ομάδων σχετικών με 
την παρακολούθηση των συστημάτων ποιότητας και 

αποδοτικότητας, όπου αυτό επιβάλλεται από την εθνι¬ 
κή νομοθεσία ή κρίνεται απαραίτητο από τη φύση του 
έργου των υπηρεσιών του Συνδέσμου. 

ΑΡΜΟΔΙΟΤΗΤΕΣΤΜΗΜΑΤΟΣ ΕΡΕΥΝΑΣ ΚΑΙΝΟΤΟΜΙΑΣ 
ΚΑΙ ΕΥΡΩΠΑΪΚΩΝ ΠΡΟΓΡΑΜΜΑΤΩΝ 

Φροντίζει για τον έγκαιρο εντοπισμό και τη μέγιστη 
δυνατή αξιοποίηση Κοινοτικών, Εθνικών χρηματοδοτι¬ 
κών δυνατοτήτων, εργαλείων και μέσων. 

Ενημερώνει τις επιμέρους Διευθύνσεις για τις δημο- 
σιευθείσες Προσκλήσεις και Προγράμματα στα οποία 
δύναται να συμμετέχει ο Σύνδεσμος. 

Παρακολουθεί τις τεχνολογικές εξελίξεις της αειφορι- 
κής διαχείρισης των αποβλήτων, συγκεντρώνει και ολο¬ 
κληρώνει τις προτάσεις των επιμέρους Δ/νσεων, που 
αφορούν στην εξέταση, μελέτη ή παρουσίαση νέων 
τεχνολογιών διαχείρισης αστικών στερεών αποβλήτων. 

Φροντίζει για τη συγκέντρωση μελετών και τεχνογνω¬ 
σίας που είναι δυνατόν να βοηθήσουν τις επιδιώξεις του 
Συνδέσμου (π.χ. κλαδικές και αναπτυξιακές μελέτες, έρευ¬ 
νες, ειδικές μελέτες διαμόρφωσης και τυποποίησης τεχνο¬ 
γνωσίας στο χώρο της διαχείρισης στερεών αποβλήτων 
με ανάκτηση υλικών ή/και ενέργειας, οργάνωσης, κ.λπ.). 

Υποστηρίζει τη σύναψη και παρακολουθεί την πρόοδο 
των προγραμματικών και άλλων συμβάσεων μεταξύ του 
Συνδέσμου και άλλων φορέων για την υλοποίηση έργων, 
ενεργειών και προγραμμάτων της Διεύθυνσης. 

ΑΡΜΟΔΙΟΤΗΤΕΣΤΜΗΜΑΤΟΣ ΠΕΡΙΒΑΛΛΟΝΤΟΣ 

Συγκεντρώνει, επεξεργάζεται, παρακολουθεί τα απο¬ 
τελέσματα των περιβαλλοντικών ελέγχων όλων των 
εγκαταστάσεων του Συνδέσμου σε συνεργασία με τις 
επιμέρους Διευθύνσεις. 

Μεριμνά σε συνεργασία με τις επιμέρους Διευθύνσεις 
για την τήρηση των όρων των ΑΕΠΟ όλων των εγκατα¬ 
στάσεων του Συνδέσμου. 

Φέρει την ευθύνη για την έγκαιρη ανανέωση, τροπο¬ 
ποίηση των ΑΕΠΟ των εγκαταστάσεων του Συνδέσμου, 
σε συνεργασία με τις επιμέρους Διευθύνσεις. 

Υποβάλλει τις αναγκαίες εκθέσεις στις κατά νόμο Εθνι¬ 
κές και Κοινοτικές Αρχές για την περιβαλλοντικά σύννο¬ 
μη λειτουργία των εγκαταστάσεων του Συνδέσμου σε 
συνεργασία με τις επιμέρους Δ/νσεις. 

Η εκπόνηση των μελετών, η εκτέλεση ή/και επίβλεψη 
των έργων, εργασιών, υπηρεσιών, που ανάγονται στο 
αντικείμενο του Τμήματος. 

Συντάσσει τα σχέδια διακηρύξεων έργων, που εμπί¬ 
πτουν στο αντικείμενο του Τμήματος, σύμφωνα με τις 
τεχνικές προδιαγραφές ή τους όρους της εκάστοτε με¬ 
λέτης και υλοποιεί κάθε αναγκαία ενέργεια για τη δημο- 
πράτηση, κατακύρωση του αποτελέσματος του διαγωνι¬ 
σμού και για την εν γένει ολοκλήρωση της διαγωνιστικής 
διαδικασίας. 

Παρακολουθεί το διεθνές και ευρωπαϊκό νομικό και 
θεσμικό πλαίσιο προστασίας του περιβάλλοντος. 

Ενημερώνεται, παρακολουθεί, συστηματοποιεί την 
περιβαλλοντική νομοθεσία, ιδίως σε θέματα ολοκλη¬ 
ρωμένης πρόληψης και ελέγχου της ρύπανσης. 

Ερευνά και παρακολουθεί τις εξελίξεις στην περιοχή 
αρμοδιότητας των Ανανεώσιμων Πηγών Ενέργειας (ΑΠΕ), 
εκπονεί μελέτες για την εφαρμογή τους σε εγκαταστά¬ 
σεις του Συνδέσμου. 


Συγκεντρώνει πληροφορίες από το εξωτερικό περι¬ 
βάλλον του Συνδέσμου, που επηρεάζουν τις δραστηριό- 
τητέςτου (π.χ. πλαίσια του εθνικού σχεδιασμού, θεσμικό 
πλαίσιο στη διαχείριση στερεών αποβλήτων, χρηματο¬ 
δοτήσεις, ΑΠΕ, δημόσιες πολιτικές, προγράμματα Ε.Ε.). 

Συντονισμός, διοικητική υποστήριξη και εφαρμογές 
πληροφορικής των λειτουργιών όλων των πιο πάνω δρα¬ 
στηριοτήτων του Τμήματος. 

ΑΡΜΟΔΙΟΤΗΤΕΣ ΔΙΕΥΘΥΝΣΗΣΤΕΧΝΙΚΩΝ ΥΠΗΡΕΣΙΩΝ 

Παρακολουθεί την εκτέλεση των έργων του Συνδέσμου 
και ενημερώνει τον Πρόεδρο κατά τακτικά διαστήματα 
και την υπηρεσία για την πρόοδο των εργασιών καθώς 
και για τα προβλήματα που θα διαπιστώνει είτε αυτό αφο¬ 
ρά την κακή εκτέλεση, είτε καθυστέρηση του έργου κ.λπ. 

Παρακολουθεί τη βελτίωση των δικτύων για την καλύ¬ 
τερη εξυπηρέτηση των μελών του Συνδέσμου. 

Φροντίζει για την επισκευή βλαβών ύδρευσης, την προ¬ 
μήθεια των αναγκαίων υλικών για την επισκευή αυτών. 

Επιμελείται την καταμέτρηση των υδρομετρητών και 
την παράδοση των ενδείξεων μέσα σε χρονικό διάστημα 
που θα ορίζεται κάθε φορά ώστε να μην δημιουργού- 
νται καθυστερήσεις στις βεβαιώσεις των εσόδων του 
Συνδέσμου. 

Φροντίζει την εξεύρεση των μηχανημάτων εκσκαφής 
των διαφόρων βλαβών. 

Ενημερώνει τον Πρόεδρο και το Συμβούλιο για την 
καλή υδροδότηση των Δημοτικών Ενοτήτων των Δήμων 
και γενικά των μελών του Συνδέσμου. Υποβάλλουν εκθέ¬ 
σεις και σημειώματα σε ότι έχουν σχέση για την πορεία 
των εργασιών του τεχνικού τμήματος καθώς και των 
υποθέσεων που εκκρεμούν. 

Το τεχνικό προσωπικό συντάσσει και υπογράφει κάθε 
έγγραφο τεχνικής φύσεως. 

Μεριμνά για την σύνταξη της κατάστασης βαρδιών 
του προσωπικού των Αντλιοστασίων και προσυπογρά¬ 
φει αυτή. 

Έχει την επίβλεψη και τη συντήρηση των Αντλιοστασί¬ 
ων και των μηχανημάτων και οποιαδήποτε καταστροφή 
αναγράφεται και στο μητρώο Παγίων του Συνδέσμου. 

Φροντίζει την χλωρίωση του νερού και παρακολου¬ 
θεί τις δεξαμενές των δη μοτικών ενοτήτων και τοπικών 
κοινοτήτων. 

Παρακολουθεί τις βλάβες και φροντίζει για την απο¬ 
κατάσταση αυτών. 

ΑΡΜΟΔΙΟΤΗΤΕΣ ΤΜΗΜΑΤΟΣ ΤΕΧΝΙΚΩΝ ΥΠΗΡΕΣΙΩΝ 

Συντάσσει προϋπολογισμούς των τεχνικών και Η/Μ 
έργων και μελετών ύδρευσης, κτιριακών έργων, έργων 
οδοποιίας, συντήρησης του φράγματος, τα σχετικά τεύ¬ 
χη δημοπράτησης και προβαίνει στη διενέργεια όλων 
των σχετικών με τις δημοπρατήσεις διαδικασιών και 
κατάρτισης των σχετικών συμβάσεων. 

Συντάσσει σχέδιο του ετήσιου προγράμματος κατα¬ 
σκευής των αναγκαίων συμπληρωματικών έργων στα 
δίκτυα ύδρευσης και επεξεργασίας πόσιμου νερού. 

Συντάσσει τις πάσης φύσεως μελέτες και τεχνικές εκ¬ 
θέσεις των έργων. 

Εισηγείται για τον τρόπο δημοπράτησης, τη σύνταξη 
συμβάσεων έργων και τη διενέργεια διαγωνισμών. 

Εκτελεί τις διαδικασίες ανάθεσης μελετών και έργων 
κατά την εκτέλεσή τους από τρίτους. 

Επιβλέπει την εκτέλεση εργασιών που εκτελούνται είτε 
με αυτεπιστασία, είτε με ανάθεση σε τρίτους. 

Παραλαμβάνει τα έργα. 

Φροντίζει για την κοστολογική παρακολούθηση των 
έργων. 

Φροντίζει για τη διενέργεια των διαγωνισμών για την 
προμήθεια υλικών και άλλων εφοδίων σύμφωνα με τις 
ανάγκες των έργων. 

Επιβλέπει τα μέτρα ασφάλειας που τηρούνται κατά την 
εκτέλεση και τη λειτουργία των διαφόρων Η/Μ έργων 
ύδρευσης. 

Τηρεί αρχείο συντηρήσεων και επεμβάσεων. 

Χειρίζεται και επιβλέπει τη λειτουργία των αντλιοστα¬ 
σίων. 

Ελέγχει τις απώλειες στα δίκτυα ύδρευσης και δημι¬ 
ουργεί σχέδιο αντιμετώπισης διαρροών του δικτύου. 

Άρθρο 2Α 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 

Ο Σύνδεσμος διοικείται από τον Πρόεδρο, το Διοικη¬ 
τικό Συμβούλιο και την Εκτελεστική Επιτροπή. Οι αρμο¬ 
διότητες των οργάνων αυτών ορίζονται από τις κείμενες 
διατάξεις. 

Τον Πρόεδρο μπορούν να επικουρούν Εντεταλμένα 
μέλη, μέλη της Εκτελεστικής Επιτροπής, που ορίζει ο 
Πρόεδρος και στους οποίους μεταβιβάζει την άσκηση 
αρμοδιοτήτων καθ'ύλην και κατά τόπο. 

Ο Πρόεδρος ή κατ'εντολή του Προέδρουτα Εντεταλ¬ 
μένα Μέλη, δύνανται να συγκαλούν περιοδικά ή κατά 
περίπτωση Συντονιστικά και Γνωμοδοτικά Συμβούλια, 
στα οποία μετέχουν με εκπροσώπους τους το σύνολο ή 
μέρος των υπηρεσιών του Συνδέσμου. 

Για τη βελτίωση της αποτελεσματικότητας και της από¬ 
δοσης του Συνδέσμου και για την επίτευξη των στόχων 
του είναι δυνατός ο ορισμός με απόφαση Προέδρου επι¬ 
τροπών ή ομάδων εργασίας για την επεξεργασία ζητη¬ 
μάτων, που αφορούν περισσότερες από μία Διευθύνσεις 
του Συνδέσμου. 

Η συγκρότηση των επιτροπών ή ομάδων εργασίας αυ¬ 
τών κρίνεται αναγκαία ιδίως όταν πρόκειται για ζητήματα 
μείζονος σπουδαιότητας για την επίτευξη των σκοπών 
του και την εύρυθμη λειτουργία του, όπως τροποποίη¬ 
σης του Οργανισμού Εσωτερικής Υπηρεσίας, εκπόνησης 
Επιχειρησιακού Σχεδίου 4ετούς διάρκειας. 

Επίσης, μετά από σχετική απόφαση του Προέδρου, 
ανάλογα με την εκάστοτε υφιστάμενη στελέχωση των 
Τμημάτων και Διευθύνσεων του Συνδέσμου και τον 
εκάστοτε φόρτο εργασιών, μπορεί να ανατίθενται στο 
προσωπικό του Συνδέσμου και πρόσθετες (μη αναφε- 
ρόμενες) αρμοδιότητες, που δεν αναφέρθησαν ή αν 
προκύψουν τέτοιες στο μεταξύ. 

ΚΕΦΑΛΑΙΟ Β 

Άρθρο 3 

«ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ» 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

ΟΡΓΑΝΙΚΩΝ ΜΟΝΑΔΩΝ 

Ο Προϊστάμενος μιας οργανικής μονάδας (Διεύθυν¬ 
σης,Τμήματος, ΑυτοτελούςΤμήματος) ευθύνεται έναντι 


του αμέσως υπερκείμενου διοικητικού επιπέδου προϊ¬ 
σταμένου για την αποτελεσματική και αποδοτική εκτέ¬ 
λεση των λειτουργιών της μονάδας. 

Ο Προϊστάμενος της οργανικής μονάδας έχει μεταξύ 
άλλων τις παρακάτω αρμοδιότητες: 

Διατυπώνει σε συνεργασία με ιεραρχικά ανώτερο 
διοικητικό επίπεδο προϊστάμενο τους στόχους και τα 
προγράμματα δράσης της οργανικής του μονάδας. 

Μεριμνά για την υλοποίηση των κατά περίπτωση απο¬ 
φάσεων των ιεραρχικά ανώτερων διοικητικών επιπέδων. 

Μεριμνά για τη στελέχωση, οργάνωση, συντονισμό και 
τον έλεγχο των δραστηριοτήτων της οργανικής μονάδας 
και των τεχνικών μέσων αυτής, έτσι ώστε να διασφαλίζε¬ 
ται η εύρυθμη και αποδοτική λειτουργία της. 

Εποπτεύει, αξιολογεί και κατευθύνει το προσωπικό της 
οργανικής μονάδας, μεριμνώντας για την επιμόρφωσή 
του, τη βελτίωση των συνθηκών εργασίας και τη διατή¬ 
ρηση αρμονικών εργασιακών σχέσεων. 

Παραλαμβάνει την αλληλογραφία, που σχετίζεται 
με τις αρμοδιότητες της οργανικής μονάδας του, τη 
χαρακτηρίζει και τη διανέμει στις αρμόδιες μονάδες ή 
υπαλλήλους παρέχοντας τις αναγκαίες οδηγίες για τις 
ενέργειες, που πρέπει να γίνουν. 

Εισηγείται για θέματα αρμοδιότητας της οργανικής 
μονάδας προς τον ιεραρχικά ανώτερο προϊστάμενο και 
τα αρμόδια πολιτικά όργανα και παρίσταται εφόσον 
απαιτείται στις συνεδριάσεις των συλλογικών οργάνων. 

Συνεργάζεται με προϊσταμένους άλλων οργανικών 
μονάδων για το συντονισμό και την ολοκλήρωση των 
λειτουργιών του Συνδέσμου. 

Συνεργάζεται με φορείς εκτός Συνδέσμου που σχετί¬ 
ζονται με λειτουργίες της οργανικής του μονάδας. 

Είναι υπεύθυνος για τη νομιμότητα των ενεργειών της 
οργανικής μονάδας που προΐσταται. 

Παρακολουθεί τη νομοθεσία, τις εξελίξεις της επι¬ 
στήμης και της τεχνολογίας και τις εξελίξεις στο τοπικό, 
ελληνικό και διεθνές περιβάλλον στο αντικείμενό του. 

ΚΕΦΑΛΑΙΟ Γ 

ΟΡΓΑΝΙΚΕΣ ΘΕΣΕΙΣ 

Άρθρο 4 

ΔΙΑΚΡΙΣΗ ΘΕΣΕΩΝ ΚΑΙ ΚΑΤΗΓΟΡΙΕΣ 

Οι θέσεις των τακτικών υπαλλήλων (μονίμων και ιδι¬ 
ωτικού δικαίου αορίστου χρόνου) του Συνδέσμου δια- 
κρίνονται στις εξής κατηγορίες: 

Πανεπιστημιακής Εκπαίδευσης (ΠΕ). 

Τεχνολογικής Εκπαίδευσης (ΤΕ). 

Δευτεροβάθμιας Εκπαίδευσης (ΔΕ). 

Υποχρεωτικής Εκπαίδευσης (ΥΕ). 

Οι υπάλληλοι του Συνδέσμου καταλαμβάνουν οργανι¬ 
κές θέσεις ή προσωποπαγείς θέσεις. Οι προσωποπαγείς 
θέσεις καταργούνται αυτοδίκαια με την αποχώρηση από 
την υπηρεσία, με οποιονδήποτε τρόπο των υπαλλήλων, 
που τις κατέχουν. 

Για την αντιμετώπιση εποχικών ή άλλων περιοδικών 
ή πρόσκαιρων αναγκών είναι δυνατή η πρόσληψη προ¬ 
σωπικού με σύμβαση εργασίας ιδιωτικού δικαίου ορι¬ 
σμένου χρόνου. 

ΠΡΟΣΟΝΤΑ ΔΙΟΡΙΣΜΟΥ 

Τα γενικά και τυπικά προσόντα διορισμού καθορί¬ 
ζονται κάθε φορά από τις ισχύουσες διατάξεις για τον 
καθορισμό προσόντων διορισμού σε θέσεις φορέων 
του δημοσίου τομέα. Πρόσθετα προσόντα διορισμού 
για συγκεκριμένους κλάδους ή ειδικότητες μπορούν να 
καθορίζονται με την εκάστοτε προκήρυξη θέσεων. 

ΚΑΤΑΝΟΜΗ ΘΕΣΕΩΝ ΚΑΙ ΠΡΟΣΩΠΙΚΟΥ 

Η κατανομή των θέσεων και του προσωπικού στις Δι¬ 
ευθύνσεις, που προβλέπονται στον παρόντα Οργανισμό, 
γίνεται με απόφαση του Προέδρου του Συνδέσμου ή 
του αρμόδιου εντεταλμένου Συμβούλου, ανάλογα με τις 
ανάγκες των Υπηρεσιών, όπως αυτές διαμορφώνονται 
κάθε φορά. 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ 
ΔΙΚΑΙΟΥ 

Κατηγορία Πανεπιστημιακής Εκπαίδευσης: 

ΕΙΔΙΚΟΤΗΤΑ ΑΡΙΘΜΟΣ 

ΠΡΟΤΕΙΝΟΜΕΝΩΝ 

ΘΕΣΕΩΝ 

ΓΕΩΠΟΝΩΝ Ί 

Κατηγορία Δευτεροβάθμιας Εκπαίδευσης 
ΕΙΔΙΚΟΤΗΤΑ ΑΡΙΘΜΟΣ 

ΠΡΟΤΕΙΝΟΜΕΝΩΝ 

ΘΕΣΕΩΝ 

ΤΕΧΝΙΤΩΝ ΔΕ30 (ΥΔΡΑΥΛΙΚΩΝ) Ί 

Κατηγορία Δευτεροβάθμιας εκπαίδευσης 
ΕΙΔΙΚΟΤΗΤΑ ΔΕ ΔΙΟΙΚΗΤΙΚΟΥ ΥΦΙΣΤΑΜΕΝΗ 

ΘΕΣΗ 

1 

Κατηγορία Υποχρεωτικής εκπαίδευσης 

ΥΦΙΣΤΑΜΕΝΕΣ 

ΘΕΣΕΙΣ 

ΕΙΔΙΚΟΤΗΤΑ ΕΡΓΑΤΩΝ 2 

ΑΡΜΟΔΙΟΤΗΤΕΣ ΠΕ ΓΕΩΠΟΝΟΥ: 

Λήψη στοιχείων απάτη λειτουργία του κεντρικού δικτύ¬ 
ου του Συνδέσμου για τη βελτίωσή του και την καλύτερη 
παροχή υπηρεσιών στους ΟΤΑ, μέλη του Συνδέσμου. 

Παρακολούθηση της ποιότητας του πόσιμου νερού. 
Συγκεκριμένα: 1) συμβουλευτικές υπηρεσίες σε συστή¬ 
ματα Ποιότητας και Διαχείρισης Υγιεινής και Ασφάλειας 
(150 22000:2005,150 9001:2008,150 14001:2004, ΗΑ00Ρ 
κ.α.), 2) διάγνωση υφιστάμενης κατάστασης, 3) ανάλυ¬ 
ση κινδύνων κατά τη διαδικασία μεταφοράς του νερού 
από τις Πηγές του Αγίου Γεωργίου ως τις δεξαμενές των 
Δήμων, 4) καθορισμός κρίσιμων σημείων, εντοπισμός 
αναγκαίων παρεμβάσεων για τη συμμόρφωση με τα 
πρότυπα, 5) υποστήριξη εφαρμογής προτύπων διασφά¬ 
λισης ποιότητας. 

Ορθολογική διαχείριση των υδάτινων πόρων. Ειδικότε¬ 
ρα: 1) Συμβουλευτικές υπηρεσίεςγιατην εξοικονόμηση 
νερού, 2) οργάνωση ημερίδων και συνεδρίων πληρο¬ 
φόρησης των πολιτών για την εξοικονόμηση νερού και 
γενικότερα για την ορθολογική διαχείριση των υδάτων, 
3) Δημοσιεύσεις σε έντυπο και ηλεκτρονικό τύπο. 

Σύμβουλος υλοποίησης αναπτυξιακών έργων, που 
χρηματοδοτούνται από την Ευρωπαϊκή Ένωση, Εθνικούς 
και άλλους πόρους, όπως έργα του Ευρωπαϊκού Κοινω- 


νικούΤαμείου,Ταμείου Συνοχής, ΕΣΠΑ, ΙΝΤΕΚΚΕΟ, προ¬ 
γράμματα του Υπουργείου Ανάπτυξης, του Υπουργείου 
Αγροτικής Ανάπτυξης και τροφίμων κ.α.) για ένταξη έρ¬ 
γων ύδρευσης και βελτίωσης του υπάρχοντος δικτύου 
του Συνδέσμου. Ειδικότερα: 1) εξεύρεση χρηματοδο¬ 
τικών πόρων μέσω αναπτυξιακών προγραμμάτων, 2) 
συμβουλευτικές υπηρεσίες σε θέματα χρηματοδότησης, 
3) αξιολόγηση επενδύσεων και σύνταξη επενδυτικών 
σχεδίων (ΕΣΠΑ, Ευρωπαϊκά προγράμματα κ.α.), 4) συμ¬ 
βουλευτική υποστήριξη για την επιτυχή ολοκλήρωση 
και αποπληρωμή του έργου. 

Άρθρο 5 

«ΘΕΣΕΙΣ ΠΡΟΪΣΤΑΜΕΝΩΝ» 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Για τις θέσεις Προϊσταμένων Διευθύνσεων επιλέγονται 
υπάλληλοι κατηγορίας ΠΕ ήΤΕ, σύμφωνα με τις ισχύου- 
σες διατάξεις. Για τις θέσεις Προϊσταμένων Τμημάτων επι¬ 
λέγονται, σύμφωνα με τις ισχύουσες διατάξεις, υπάλληλοι 
κατηγορίας ΠΕ ήΤΕ ή ΔΕ των και ειδικοτήτων των κατά πε¬ 
ρίπτωση οργανικών μονάδων, ανάλογα με την ειδικότητα 
του κλάδου και το αντικείμενο των συγκεκριμένων ορ¬ 
γανικών μονάδων, σύμφωνα με τις ισχύουσες διατάξεις. 
Σημειώνεται ότι, τα περισσότερα τμήματα απαιτούν γνω¬ 
στική υποδομή τριτοβάθμιας εκπαίδευσης και επομένως 
δεν είναι σκόπιμη η πρόβλεψη κλάδων της κατηγορίας 
ΔΕ. Σύμφωνα με το π.δ. 19/2011 (ΦΕΚ Α' 51) επιτρέπεται 
η επιλογή υπαλλήλων ΙΔΑΧ ως προϊσταμένων. 

Προϊστάμενοι των Διευθύνσεων,Τμημάτων και Αυτο¬ 
τελών Γραφείων της οργανωτικής δομής του Συνδέσμου 
τοποθετούνται σύμφωνα με τις κείμενες διατάξεις υπάλ¬ 
ληλοι των ακόλουθων κλάδων: 

Διεύθυνση Διοικητικών Υπηρεσιών: ΠΕ Διοικητικού- 
Οικονομικού ή ΤΕ Διοικητικού-Λογιστικού. 

Τμήμα Ανθρώπινου Δυναμικού και Κατάρτισης: ΠΕ 
Διοικητικού-Οικονομικού ή ΠΕ Πληροφορικής ήΤΕ Δι- 
οικητικού-Λογιστικού ή ΤΕ Πληροφορικής και εν ελλείψει 
ΔΕ Διοικητικών Γραμματέων. 

Τμήμα Διαφάνειας, Διοίκησης και Αρχείου: ΠΕ Διοικητι- 
κού-Οικονομικού ή ΠΕ Πληροφορικής ή ΤΕ Διοικητικού- 
Λογιστικού ήΤΕ Πληροφορικής ήΤΕ βιβλιοθηκονόμων 
και εν ελλείψει ΔΕ Διοικητικών Γραμματέων. 

Διεύθυνση Οικονομικών Υπηρεσιών: ΠΕ Διοικητικού- 
Οικονομικού ή ΤΕ Διοικητικού-Λογιστικού. 

Τμήμα Οικονομικού Προγραμματισμού και Εσόδων: 
ΠΕ Διοικητικού-Οικονομικού ήΤΕ Διοικητικού-Λογιστι- 
κού και εν ελλείψει ΔΕ Διοικητικών Γραμματέων. 

Τμήμα Λογιστηρίου Εφαρμογής Διπλογραφικού: ΠΕ 
Διοικητικού-Οικονομικού ήΤΕ Διοικητικού-Λογιστικού 
και εν ελλείψει ΔΕ Διοικητικών Γραμματέων. 

Τμήμα Ταμειακής Υπηρεσίας: ΠΕ Διοικητικού-Οικο- 
νομικού ή ΤΕ Διοικητικού-Λογιστικού και εν ελλείψει ΔΕ 
Διοικητικών Γραμματέων. 

Τμήμα Προμηθειών και Περιουσίας: ΠΕ Διοικητικού- 
Οικονομικού ή ΤΕ Διοικητικού-Λογιστικού και εν ελλείψει 
ΔΕ Διοικητικών Γραμματέων. 

Διεύθυνση Προγραμματισμού, Έρευνας, Καινοτομίας 
και Ευρωπαϊκών Προγραμμάτων: ΠΕ Γεωτεχνικών (όλες 
οι ειδικότητες) ή ΠΕ Μηχανικών (όλες οι ειδικότητες) ή ΠΕ 
Περιβάλλοντος (όλες οι ειδικότητες) ή ΠΕ Βιομηχανικών 

Χημικών ή ΠΕ Διοικητικού Οικονομικού και εν ελλείψει 
ΤΕ Μηχανικών (όλες οι ειδικότητες). 

Τμήμα Προγραμματισμού: ΠΕ Γεωτεχνικών (όλες οι 
ειδικότητες) ή ΠΕ Μηχανικών (όλες οι ειδικότητες) ή ΠΕ 
Περιβάλλοντος (όλες οι ειδικότητες) ή ΠΕ Βιομηχανικών 
Χημικών ή ΠΕ Διοικητικού Οικονομικού και εν ελλείψει 
ΤΕ Μηχανικών (όλες οι ειδικότητες) ή ΤΕ Διοικητικού 
Λογιστικού. 

ΤμήμαΈρευνας, Καινοτομίας, Ευρωπαϊκών Προγραμ¬ 
μάτων και Περιβάλλοντος: ΠΕ Γεωτεχνικών (όλες οι ει¬ 
δικότητες) ή ΠΕ Μηχανικών (όλες οι ειδικότητες) ή ΠΕ 
Περιβάλλοντος (όλες οι ειδικότητες) ή ΠΕ Βιομηχανικών 
Χημικών ή ΠΕ Διοικητικού Οικονομικού και εν ελλείψει 
ΤΕ Μηχανικών (όλες οι ειδικότητες) ή ΤΕ Διοικητικού 
Λογιστικού. 

Διεύθυνση Τεχνικών Υπηρεσιών: ΠΕ Μηχανικών ή εν 
ελλείψει ΤΕ Μηχανικών. 

Τμήμα Τεχνικών Υπηρεσιών: ΠΕ Μηχανικών ή εν ελ¬ 
λείψει ΤΕ Μηχανικών. 

Άρθρο 6 

Τελικές Διατάξεις 

Κατά την έναρξη ισχύος του παρόντος Οργανισμού, οι 
Υπηρετούντες στο Σύνδεσμο υπάλληλοι κατατάσσονται 
στις αντίστοιχες θέσεις των σχετικών κλάδων. 


Η κατανομή του προσωπικού γίνεται με απόφαση 
του Προέδρου ή του αρμόδιου Εντεταλμένου μέλους 
της Εκτελεστικής Επιτροπής, λαμβάνοντας υπόψη τις 
ανάγκες των υπηρεσιών, τα προσόντα, την πείρα και τις 
ειδικές γνώσεις των υπαλλήλων. 

Ακροτελεύτιο Άρθρο: Κάλυψη Δαπάνης 

Με την παρούσα κανονιστική πράξη προκαλείται δα¬ 
πάνη σε βάρος του προϋπολογισμού του Συνδέσμου 
Ύδρευσης Πεδινών και Ημιορεινών Δήμων Νομού Άρτας 
ύψουςτριάντατριών χιλιάδων πεντακοσίων (33.500,00) 
ευρώ για το οικονομικό έτος 2017, η οποία επιβαρύνει 
τους Κ.Α. 25-6011 και 25-6051. 

Για τα επόμενα έτη θα γίνουν ανάλογες πιστώσεις 
στους αντίστοιχους Κ.Α. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 14 Σεπτεμβρίου 2017 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 

